|  |
| --- |
| **ΤΑΥΤΟΤΗΤΑ** **ΠΡΟΓΡΑΜΜΑΤΟΣ ΚΑΛΛΙΕΡΓΕΙΑΣ ΔΕΞΙΟΤΗΤΩΝ** |
| **ΤΙΤΛΟΣ**  | Παρατηρητήριο δικαιωμάτων στη γειτονιά μας |
| **ΦΟΡΕΑΣ** | Out of Eden Learn-inspired (Τμήμα Ψηφιακών Συστημάτων Πανεπιστημίου Πειραιά - Ερευνητική Ομάδα CoSyLlab) |
| **ΘΕΜΑΤΙΚΗ ΕΝΟΤΗΤΑ** | Ενδιαφέρομαι και Ενεργώ – Κοινωνική Συναίσθηση και Ευθύνη | **ΥΠΟΘΕΜΑΤΙΚΗ ΕΝΟΤΗΤΑ** | Ανθρώπινα Δικαιώματα |
| **ΕΚΠΑΙΔΕΥΣΗ**Γενική/Ειδική | Γενική | **ΛΕΞΕΙΣ ΚΛΕΙΔΙΑ** | δικαιώματα, κανόνες, διαφορετικότητα, γειτονιά |
| **ΣΧΟΛΕΙΟ**Νηπιαγωγείο/Δημοτικό/Γυμνάσιο | Δημοτικό σχολείο | **ΣΧΟΛΙΚΟ ΕΤΟΣ** | 2020-2021 |
| **ΤΑΞΗ/ΤΑΞΕΙΣ** | Δ΄ τάξη |  |
| **ΣΥΝΟΠΤΙΚΗ ΠΕΡΙΓΡΑΦΗ** | Το Πρόγραμμα Καλλιέργειας Δεξιοτήτων «Παρατηρητήριο δικαιωμάτων στη γειτονιά μας» αποσκοπεί πρωτίστως στην ανάπτυξη δεξιοτήτων του 21ου αιώνα (4C) και δευτερευόντως στην ανάπτυξη δεξιοτήτων μάθησης με έμφαση στην κριτική κατανόηση του κόσμου. Οι μαθητές/-τριες ενθαρρύνονται να αναγνωρίζουν βασικά ανθρώπινα δικαιώματα σε κοινωνικές καταστάσεις που παρατηρούν στη γειτονιά και να εξηγούν πότε τηρούνται και πότε παραβιάζονται. Μέσα από την προσωπική έκφραση και συμμετοχή, παροτρύνονται να υποστηρίζουν παρεμβάσεις στο τοπικό περιβάλλον, ώστε να τηρούνται τα δικαιώματα όλων των κατοίκων και όλων των κοινωνικών ομάδων. Τέλος, επιδιώκεται να συνεργάζονται δημιουργικά σε ομαδικές εργασίες που αναλαμβάνουν με έμφαση στη δημιουργία ενός τοπικού αφηγηματικού χάρτη. Σε καθένα από τα επτά (7) εργαστήρια οι μαθητές/-τριες εμπνέονται από συνδέσεις με το αναλυτικό πρόγραμμα μαθημάτων. Στη συνέχεια, καλούνται να εμπλακούν σε μια ομαδική δραστηριότητα, την οποία παρουσιάζουν στο σύνολο της τάξης. Στο τέλος, σχολιάζουν όλες τις παρουσιάσεις με τη χρήση των εργαλείων διαλόγου του OOEL project, καλλιεργώντας την ικανότητα κριτικής σκέψης και διευρύνοντας την οπτική τους με αφορμή σκηνές του τοπικού περιβάλλοντος. |
| **ΑΡΙΘΜΟΣ ΕΡΓΑΣΤΗΡΙΩΝ** | 7 | **ΕΦΑΡΜΟΖΕΤΑΙ ΔΙΑΔΙΚΤΥΑΚΑ** | ΟΧΙ |
| **ΑΡΙΘΜΟΣ ΔΙΔΑΚΤΙΚΩΝ ΩΡΩΝ** | 14 |  |
| **ΤΙΤΛΟΙ ΕΠΙΜΕΡΟΥΣ ΕΡΓΑΣΤΗΡΙΩΝ** | 1. Ας γνωρίσουμε τα ανθρώπινα δικαιώματα2. Αναγνωρίζουμε τα ανθρώπινα δικαιώματα γύρω μας3. Ας γνωρίσουμε τη γειτονιά μας ως καθρέφτη δικαιωμάτων4. Ο χάρτης δικαιωμάτων της γειτονιάς μας5. Οι δικές μου απόψεις και οι απόψεις των γύρω μου6. Οι απόψεις για τα δικαιώματα στη γειτονιά μας7. Αφίσες για τα ανθρώπινα δικαιώματα |